CELEX: 32015D1958
Language: el
Date: 2015-07-01 00:00:00
Title: Κατ' εξουσιοδότηση απόφαση (ΕΕ) 2015/1958 της Επιτροπής, της 1ης Ιουλίου 2015, σχετικά με τα ισχύοντα συστήματα για την αξιολόγηση και την επαλήθευση της σταθερότητας της απόδοσης των γεωσυνθετικών και συναφών προϊόντων σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

30.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 284/181
            
         ΚΑΤ' ΕΞΟΥΣΙΟΔΌΤΗΣΗ ΑΠΌΦΑΣΗ (ΕΕ) 2015/1958 ΤΗΣ ΕΠΙΤΡΟΠΉΣ
   της 1ης Ιουλίου 2015
   σχετικά με τα ισχύοντα συστήματα για την αξιολόγηση και την επαλήθευση της σταθερότητας της απόδοσης των γεωσυνθετικών και συναφών προϊόντων σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (1), και ιδίως το άρθρο 60 στοιχείο η),
   Εκτιμώντας τα ακόλουθα:
   
               (1)
            
            
               Η διαδικασία βεβαίωσης της πιστότητας των γεωσυνθετικών και συναφών προϊόντων ως προς τις ισχύουσες τεχνικές προδιαγραφές θεσπίστηκε με την απόφαση 96/581/ΕΚ της Επιτροπής (2).
            
         
               (2)
            
            
               Η απόφαση 96/581/ΕΚ δεν προβλέπει λεπτομερή κριτήρια για την επιλογή των συστημάτων για την αξιολόγηση και την επαλήθευση της σταθερότητας των επιδόσεων στην αντίδραση στη φωτιά γεωσυνθετικών και συναφών προϊόντων.
            
         
               (3)
            
            
               Τα συστήματα που αναφέρονται στο παράρτημα V του κανονισμού (ΕΕ) αριθ. 305/2011, θα πρέπει να επιλεγούν με καταλληλότερο τρόπο για την αξιολόγηση των επιδόσεων των γεωσυνθετικών και συναφών προϊόντων. Αυτό αναμένεται να δώσει τη δυνατότητα στους κατασκευαστές να έχουν αποτελεσματικότερα πρόσβαση στην εσωτερική αγορά, συμβάλλοντας με τον τρόπο αυτό στην αύξηση της ανταγωνιστικότητας του κλάδου κατασκευών στο σύνολό του.
            
         
               (4)
            
            
               Συνεπώς, η απόφαση 96/581/ΕΚ θα πρέπει να καταργηθεί και να αντικατασταθεί για λόγους σαφήνειας και διαφάνειας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η παρούσα απόφαση εφαρμόζεται στα γεωσυνθετικά και συναφή προϊόντα που παρατίθενται στο παράρτημα I.
   Άρθρο 2
   Τα γεωσυνθετικά και συναφή προϊόντα που αναφέρονται στο άρθρο 1 αξιολογούνται και ελέγχονται ως προς τη σταθερότητα της απόδοσής τους σε σχέση με τα ουσιώδη χαρακτηριστικά τους σύμφωνα με τα συστήματα που καθορίζονται στο παράρτημα II.
   Άρθρο 3
   Η απόφαση 96/581/ΕΚ καταργείται.
   Οι παραπομπές στην καταργηθείσα απόφαση νοούνται ως παραπομπές στην παρούσα απόφαση.
   Άρθρο 4
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 1η Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 88 της 4.4.2011, σ. 5.
   
      (2)  Απόφαση 96/581/ΕΚ της Επιτροπής, της 24ης Ιουνίου 1996, σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα γεωυφάσματα (ΕΕ L 254 της 8.10.1996, σ. 59).
   
      ΠΑΡΑΡΤΗΜΑ I
      
         ΚΑΛΥΠΤΟΜΕΝΑ ΠΡΟΪΟΝΤΑ
      
      Η παρούσα απόφαση εφαρμόζεται στα εξής:
      
                  1.
               
               
                  Γεωσυνθετικά (μεμβράνες και υφάσματα) που χρησιμοποιούνται για διαχωρισμό, προστασία, αποστράγγιση, διήθηση ή ενίσχυση του εδάφους
               
            
                  2.
               
               
                  Γεωσύμμεικτα που χρησιμοποιούνται για διαχωρισμό, προστασία, αποστράγγιση, διήθηση ή ενίσχυση του εδάφους
               
            
                  3.
               
               
                  Γεωπλέγματα που χρησιμοποιούνται για διαχωρισμό, προστασία, αποστράγγιση, διήθηση ή ενίσχυση του εδάφους
               
            
                  4.
               
               
                  Γεωμεμβράνες που χρησιμοποιούνται για διαχωρισμό, προστασία, αποστράγγιση, διήθηση ή ενίσχυση του εδάφους
               
            
                  5.
               
               
                  Γεωδίχτυα που χρησιμοποιούνται για διαχωρισμό, προστασία, αποστράγγιση, διήθηση ή ενίσχυση του εδάφους
               
            
   
      ΠΑΡΑΡΤΗΜΑ II
      
         ΣΥΣΤΗΜΑΤΑ ΑΞΙΟΛΟΓΗΣΗΣ ΚΑΙ ΕΠΑΛΗΘΕΥΣΗΣ ΤΗΣ ΣΤΑΘΕΡΟΤΗΤΑΣ ΤΗΣ ΑΠΟΔΟΣΗΣ
      
      Για τα προϊόντα που καλύπτονται από την παρούσα απόφαση, λαμβανομένων υπόψη των ουσιωδών χαρακτηριστικών τους, τα συστήματα για την αξιολόγηση και επαλήθευση της σταθερότητας της απόδοσης εφαρμόζονται ως εξής:
      
         Πίνακας 1
      
      
         Για όλα τα ουσιώδη χαρακτηριστικά εκτός από την αντίδραση στη φωτιά
      
      
                  Προϊόντα
               
               
                  Ουσιώδη χαρακτηριστικά
               
               
                  Εφαρμοστέο σύστημα αξιολόγησης και επαλήθευσης της σταθερότητας της απόδοσης, όπως ορίζεται στο παράρτημα V του κανονισμού (ΕΕ) αριθ. 305/2011
               
            
                  Γεωσυνθετικά (μεμβράνες και τα κλωστοϋφαντουργικά προϊόντα), γεωσύμμεικτα, γεωμεμβράνες, γεωπλέγματα και γεωδίχτυα που χρησιμοποιήθηκαν για διαχωρισμό, προστασία, αποστράγγιση, διήθηση ή ενίσχυση του εδάφους
               
               
                  Για όλα τα ουσιώδη χαρακτηριστικά εκτός από την αντίδραση στη φωτιά
               
               
                  2+
               
            
         
      
         Πίνακας 2
      
      
         Μόνο όσον αφορά την αντίδραση στη φωτιά
      
      Για όλα τα προϊόντα που αναφέρονται στην πρώτη στήλη του πίνακα 1, τα συστήματα αξιολόγησης και επαλήθευσης της σταθερότητας της απόδοσης καθορίζονται, ανάλογα με τις υποοικογένειες, ως εξής:
      
         
      
                  Υποοικογένειες προϊόντων
               
               
                  Εφαρμοστέα συστήματα για την αξιολόγηση και επαλήθευση της σταθερότητας της απόδοσης, όπως ορίζεται στο παράρτημα V του κανονισμού (ΕΕ) αριθ. 305/2011
               
            
                  Προϊόντα στα οποία ένα σαφώς προσδιορίσιμο στάδιο της διαδικασίας παραγωγής οδηγεί σε βελτίωση της απόδοσης αντίδρασης στη φωτιά (π.χ. μέσω της προσθήκης επιβραδυντικών πυρκαγιάς ή του περιορισμού του οργανικού υλικού)
               
               
                  1
               
            
                  Προϊόντα για τα οποία υφίσταται ευρωπαϊκή νομική βάση, ικανή να χαρακτηρίσει την αντίδρασή τους στη φωτιά χωρίς δοκιμές
               
               
                  4
               
            
                  Προϊόντα που δεν ανήκουν στις υποοικογένειες που αναφέρονται στις γραμμές 1 και 2
               
               
                  3